Kalu

Kalu (Calu) – požemio pasaulio dievas etruskų mitologijoje;Nancy Thomson de Grummond, Erika Simon. The Religion of the Etruscans, University of Texas Press, 2009, p. 57. siejamas su vilkais.

Manoma, kad iš pradžių Kalu laikytas požemio pasaulio valdovu; vėliau jį pakeitė Aita.Nancy Thomson de Grummond, Erika Simon. The Religion of the Etruscans, University of Texas Press, 2009, p. 80. Šis vaizduojamas etruskų mene, paties Kalu atvaizdų neaptikta. Buvo susiklostęs Kalu kultas, o Aita tebuvo mitologinė figūra. Kalu minimas daugelyje įrašų, tikėta, kad pas jį patenką mirusieji.

Kortonoje (netoli Florencijos) aptikta bronzinė apžadinė vilko arba šuns statulėlė (datuojama III  a. pr. m. e.); ant jos įrašyta ś. caluśtla, iš to sprendžiama, kad ši statulėlė dedikuota Kalu.De Grummond, 2006. Etruscan Myth, Sacred History, and Legend. Philadelphia, PA: University of Pennsylvania Museum of Archaeology and Anthropology. P. 56.

 Šaltiniai 

Kategorija:Etruskų dievai
Kategorija:Chtoninės dievybės